Pakume noortega tegelevatele inimestele (sh õpetajatele ja huvijuhtidele, spetsialistidele ja noortejuhtidele), kes on huvitatud rahvusvahelisest koostööst programmi Erasmus+ Euroopa Noored raames, võimalust kandideerida TicTac koolitusele (inglise keeles Multilateral Training Course to support quality in youth worker mobility activities under Erasmus+ Youth in Action).
#000000
õppida tundma programmi Erasmus+ Euroopa Noored (E+ EN) noorsootöötajate õpirändeprojektide toetamiseks
kasutada E+ EN programmi võimalusi pikaajalises kohalikus noorsootöös,
arendada teadmisi mitteformaalsest õppest ja kultuuridevahelise õppimise protsessidest, noorteosalusest ning aktiivseks kodanikuks olemisest,
teha esimesed sammud rahvusvahelise noorsootöö projektide elluviimisel.
#000001
Koolitus toimub 16.-22.märtsil 2015 Türgis ning töökeelena kasutatakse inglise keelt.
#000002
Koolituse sihtgrupp: noortega tegelevad inimesed, noorsootöötajad*, noorteliidrid (vanuses 18+), kes on:
#000003
varem organiseerinud mõnda rahvusvahelist üritust (ei pea olema Euroopa Noored programmi raames toetatud tegevus);
ning tahavad õppida tundma programmi Erasmus+ Euroopa Noored, et kasutada seda rahvusvaheliste partnerlussuhete loomiseks ja noorteprojektide kvaliteedi tõstmiseks.
#000004
Osalejatel peab olema oma organisatsiooni toetus koolitusel osalemiseks ja võimalus viia ellu programmi Erasmus+ Euroopa Noored projekte.
#000005
Elektroonilise kandideerimisvormi koos lisainfoga koolituse kohta leiate SALTO kodulehelt.
Kandideerimiseks peate olema registreeritud SALTO kodulehe kasutajana.
#000007
NB! TICTAC koolitused on edukalt toimunud juba aastaid ja neil on osalenud paljud Eesti noorsootöötajad. Eelmiste koolituste kokkuvõtetega saab tutvuda siin. Koolituse ingliskeelse lisainfo leiate lingilt: TICTACInfoPackforParticipants 2013-2014.pdf
#000008
Küsimuste korral võtke ühendust Anna Kuzinaga aadressil anna.kuzina@archimedes.ee või helistage 69 79 217.
#000009
Noorsootöötajate õpirändeprojektid võimaldavad vahetada ning levitada häid praktikaid; võrrelda erinevaid lähenemisviise; omandada uusi teadmisi ja praktiseerida oskusi; algatada muutusi, mis omakorda aitavad tugevdada kohalikku noorsootöö arengut.
#000010
Selliste projektide eesmärgiks on arendada noorsootöö kvaliteeti, edendada kogemustevahetust ja koostööd kolleegidega Euroopast.
#000011
*Noorsootöötaja all mõistame lähtuvalt „Noorsootöötaja Kutsestandardist” spetsialiste, kes täidavad erinevaid rolle sõltuvalt tegevuskohast / situatsioonist, sihtgrupist ning eesmärgist. Noorsootöötaja tegeleb noortega individuaalselt ja rühmas, kavandab ning hindab programme ja projekte, juhib kaastöötajaid, hooldab hooneid ja seadmeid, teeb koostööd teiste valdkondade spetsialistide, vanemate ja huvigruppidega. Mõisted ja lisainfo: noorsootöö õpikus.
#000012
Oleme Noorteprogrammide keskus Erasmus+ ja Euroopa Solidaarsuskorpuse agentuurist. Tegeleme noorte, noorsootöötajate ja noortevaldkonna arengu toetamisega ning rahvusvahelise koostöö edendamisega. Meie visioon on "Iga noor hoolib iseendast ja maailmast".
#000014